cyanic-selkie/wikianc huggingface dataset:
वास्तविक समयमा कुल फर्छ्यौट
वास्तविक समयमा कुल फर्छ्यौट प्रणाली (Real Time Gross Settlement वा आर.टि.जि.एस. भन्नाले यस्तो कोष स्थानान्तरण गर्ने प्रणाली हो, जसबाट वास्तविक समय र कुल रकममा एक बैङ्कबाट अर्को बैङ्कमा रकम तथा ऋणपत्रहरू स्थानान्तरण गर्न सकिन्छ । यसमा वास्तविक समयमा फर्छयौट भन्नाले कुनै पनि समयको विलम्व नभइ कारोवारको फर्छयौट हुनु हो, अर्को शब्दमा कारोबार हुना साथ सोको फर्छयौट हुने प्रक्रिया हो । नेपाल राष्ट्र बैङ्कद्वारा नेपालको बैङ्क तथा वित्तीय संस्थाहरूमा वास्तविक समयमा कुल फर्छ्यौट प्रणाली मिति २०७६ भाद्र २९ गते देखि लागु गरेको छ ।
लिन्डा ह्यारिसन
लिन्डा मेल्सन ह्यारिसन  (जन्म: २६ जुलाई १९४५)  एक अमेरिकन चलचित्र अभिनेत्री, निर्देशक र निर्मात्री हुन्।
लाइभ ड्राइभ
लाइभ ड्राइभ एक अनलाइन बादल भण्डारण सेवा हो जुन जे२ ग्लोबलको नियन्त्रणमा तथा स्वामित्वमा रहेको छ। कम्पनीले असीमित भण्डारणको प्रस्ताव गर्दछ र सिङ्क भण्डारणको लागि यसमा २,००० गिगाबाइट सम्म ठाउँ उपलब्ध छ। लाइभ ड्राइभले प्रयोगकर्ताहरूलाई मोबाइल फोन र ट्याब्लेटबाट तिनीहरूको आँकडामा पहुँच गर्न सक्षम पार्दछ। हाल लाइभ ड्राइभसँग आइओएस, एन्ड्रोइड , विन्डोज, म्याकओएस र क्रोम सञ्चालन प्रणालीका लागि अनुप्रयोगहरू रहेका छन्।
इतिहास
लाइभ ड्राइभको स्थापना सन् २००८ को अन्तमा एण्ड्र्यु माइकलले गरेका थिए। कम्पनीमा अर्का लगानीकर्ता निकोलस कावेल हुन्।
मे २००९ मा, उत्पादन सुरु भएको तीन महिना पछि, व्यवसायलाई १०० मिलियन अमेरिकी डलरको खरीद बिक्री प्रस्ताव गरिएको थियो। कम्पनीले उक्त प्रस्तावलाई रद्द गर्दै उनीहरूले कम्पनी निर्माण गर्न चाहेको बताएको थियो।
१० फेब्रुअरी २०१४ मा, लाइभ ड्राइभलाई जे२ ग्लोबलले खरीद गरेको थियो। लाइभ ड्राइभ, जे२ को व्यवसाय बादल सेवाको एक भाग हो, जसमा ई-फ्याक्स, ई-भ्वाइस , फ्युजमेल, क्यामपेनर, र किप इट सेफ समावेश छन्।
अत्यधिक भण्डारणका लागि सयौं प्रयोगकर्ताहरूको खाताहरू बन्द गरिएसँगै, अगष्ट २०१४ मा लाइभ ड्राइभलाई असन्तुष्ट ग्राहकहरूबाट कानुनी कारवाहीको दायरामा ल्याइएको थियो।
सङ्गीत तथा चलचित्र प्रवाह
सेप्टेम्बर २०१० मा, लाइभ ड्राइभले उनीहरूको खातामा व्यक्तिगत सङ्गीत र चलचित्रहरूको प्रवाह सेवा थपेको थियो। यसले प्रयोगकर्ताहरूलाई आफ्नै सङ्गीत सङ्ग्रह सुन्न वा टाढाको कम्प्युटरमा उनीहरूका चलचित्र हेर्नका लागि क्षमता प्रदान गरेको थियो। कम्पनीले प्रयोगकर्ताहरूलाई एफटिपि पहुँच र असीमित संस्करण पनि प्रदान गरेको थियो।
बाह्य सूत्र
आधिकारिक वेबसाइट
नेपाल सरकार वैधानिक कानुन २००४
भारत स्वतन्त्र भएको हुनाले नेपालमा जनतालाई थाम्न नसक्ने ठानी पद्मशम्शेरले बैधानिक कानुन २००४ को घोषणा गराए। त्यो कार्यका निम्ति भारतबाट ३ जना सल्लाहकार झिकाएर नेपालको पहिलो संविधानको मस्यौदा तयार गरे। सो संविधान २००४ माघ ४ गते घोषणा गरी २००५ वैशाखसम्म लागू हुने टुङ्गो गरे। वैधानिक कानुनमा श्री ५ र श्री ३ को अस्तित्व, जनताका मौलिक हक, दुई सदनात्मक व्यवस्थापिका, मन्त्रिमण्डल, पञ्चायतीसभा, प्रधानन्यायलय, प्रधान परीक्षक, दरखास्त परिषद् को व्यवस्था गरिएको थियो। बालिगहरूलाई मतदानको अधिकार प्रदान गर्ने पद्मशमशेरलाई उनका अनुदार भारदारहरूले ज्यान लिने धम्की दिए। त्यसकारण वि.सं. २००४ फागुन १८ गते औषधि गर्ने बाहानामा भारततिर गए। त्यसपछि वैधानिक कानुन क्रियाशील हुन पाएन। निरङ्कुश राणा शासनलाई सुधार उन्मुख भएको भान पारी केही समय लम्ब्याउने उद्देश्यले यो संविधान निर्माण गरिएको थियो ।
भाग १
यो कानुनको भाग १ मा भूमिका शीर्षक रहेको थियो । भूमिका शीर्षक अन्तर्गत दफा १ मा नामाकरण, दफा २ मा लागू हुने मिति, दफा ३ मा राजगद्दीको रोल क्रम अपरीवर्तनीय र अविच्छेद्य रहने कुरा उल्लेख थियो ।
भाग २
भाग २ मा मौलिक हक शीर्षक राखी सोको दफा ४ मा व्यक्तिगत स्वतन्त्रता, वाक तथा प्रकाशन स्वतन्त्रता, सभा वा सङ्घ स्वतन्त्रता, धार्मिक स्वतन्त्रता, ऐन कानुनी समानता, छिटो र सुलभ रूपमा पाइने इन्साफ, मुलुकभर अनिवार्य प्रारम्भिक शिक्षा, वोट गर्न पाउने हक दिइने कुरा उल्लेख थियो भने दफा ५ मा श्रम तथा कर तिर्नुपर्ने लगायतका नागरिक कर्तव्यहरु उल्लेख गरिएको थियो ।
भाग ३
भाग ३ मा कार्यकारिणी सभा भाग ४ मा व्यवस्थापक सभा भाग ५ मा न्याय प्रबन्ध तथा भाग ६ मा विविध व्यवस्था थियो भने फेहरिश्त क मा राष्ट्रसभाको रचना सम्बन्धी व्यवस्था गरिएको थियो ।
यो पनि हेर्नुहोस्
संविधान
शोकको पाँच चरणहरू
शोक मोडेलको पाँच चरणहरू (वा कुबलर-रोस मोडेल) बताउँछ कि शोक अनुभव गर्नेहरू पाँच भावनाहरूको श्रृंखलाबाट जान्छन्: अस्विकार, क्रोध, सौदाबाजी, अवसाद, र स्वीकृति। यद्यपि लोकप्रिय संस्कृतिमा सामान्य रूपमा यसलाई सन्दर्भ गरिएको छ, अध्ययनहरूले अनुभवात्मक रूपमा यी चरणहरूको अस्तित्व देखाएको छैन, र मोडेललाई केहीले पुरानो र शोक प्रक्रियाको व्याख्या गर्न सहयोगी नभएको मानेका छन्।
मोडेललाई स्विस-अमेरिकी मनोचिकित्सक एलिजाबेथ कुबलर-रोसले उनको १९६९ को पुस्तक अन डेथ एन्ड डाइइङ्ग (मृत्यु र मर्नु) मा प्रस्तुत गरेको थियो, र उनी गम्भीर बिरामी बिरामीहरूसँगको कामबाट प्रेरित थिए। मृत्यु र मर्नुको विषयमा मेडिकल स्कूलहरूमा निर्देशनको कमीबाट उत्प्रेरित, कुबलर-रोसले शिकागो विश्वविद्यालयको मेडिकल स्कूलमा मृत्यु र यसको सामना गर्नेहरूलाई जाँच गरे। कुबलर-रोसको परियोजना सेमिनारहरूको शृङ्खलामा विकसित भयो जुन बिरामीको अन्तर्वार्ता र अघिल्लो अनुसन्धानसँगै उनको पुस्तकको आधार बन्यो। यद्यपि कुबलर-रोसलाई सामान्य रूपमा स्टेज मोडेलहरू सिर्जना गर्ने श्रेय दिइन्छ, पहिलेका शोक सिद्धान्तवादीहरू र चिकित्सकहरू जस्तै एरिक लिन्डेमान, कोलिन मुरे पार्कस, र जोन बाउलबीले १९४० को दशकको सुरुमा चरणहरूको चरणहरूको समान मोडेलहरू प्रयोग गरे।
उनको पुस्तकमा, कुबलर-रोस भन्छिन् कि समयको चिकित्सा प्रगति मानिसहरूले मृत्युलाई बुझ्ने र अनुभव गर्ने तरिकामा परिवर्तनको चिन्ह थियो। जसका कारण एक सय वर्षअघिको तुलनामा बालरोग विशेषज्ञहरूले आफ्ना बिरामीहरूमा ज्यान जोखिममा पार्ने रोगहरू कम देखिरहेका छन्।
कुबलर-रोसले पछि उल्लेख गरे कि चरणहरू एक रैखिक र अनुमानित प्रगति होइनन् र उनले तिनीहरूलाई गलत बुझिएको तरिकामा लेखेर पश्चाताप गरिन्। "कुबलर-रोसले सुरुमा यी चरणहरूलाई मानिसहरूले रोग र मृत्युसँग कसरी सामना गर्छन् भनेर प्रतिबिम्बित रूपमा देखे," शोक अनुसन्धानकर्ता केनेथ जे डोकाले अवलोकन गरे, "मानिसहरू कसरी शोक गर्छन् भन्ने प्रतिबिम्बको रूपमा होइन।"
ई. २०१९ सम्म, सिमोन र शुस्टर द्वारा प्रकाशित ५० औं वार्षिकोत्सव संस्करणको साथमा अन डेथ एन्ड डाइइङ्गलाई ४१ भाषाहरूमा अनुवाद गरिएको छ।
केट फ्रेन्च
केट लरेन फ्रेन्च  (जन्म: २३ अगस्ट १९८४)  एक अमेरिकन चलचित्र अभिनेत्री र मोडल हुन्।
कण्ठबन्धन (गुनुत्वरीडाष्टी)
गुनुत्वरीडाष्टीको सन्दर्भमा कण्ठबन्धन भनेको घाँटीमा लगाइने एउटा वस्तु हो जसले नीज व्यक्ति उक्त गुनुत्वरीडाष्टी सम्बन्धमा आज्ञाकारी भूमिकामा छन् भन्ने कुरा इङ्गित गर्दछ ।
नेपालको पहिलो प्रतिनिधिसभा (२०१५) का सदस्यहरू
यो सूची नेपालको जननिर्वाचित पहिलो प्रतिनिधिसभा (२०१५) का सदस्यहरू र उनीहरू निर्वाचित भएको क्षेत्र नम्बर तथा तत्कालीन निर्वाचन क्षेत्रको नामको सूची हो ।
टिना फे
एलिजाबेथ स्टामेटिना " टिना " फे  (जन्म: १८ मे १९७०)  एक अमेरिकन चलचित्र अभिनेत्री, कमेडियन, लेखिका र निर्मात्री हुन्।
आल्भारो नेग्रेदो
आल्भारो नेग्रेदो सान्चेज (जन्म २० अगस्ट १९८५) स्पेनी फुटबल खेलाडी हुन्। उनी स्पेन राष्ट्रिय फुटबल टोली र कदिज फुटबल क्लबको लागि स्ट्राइकरको रूपमा खेल्छन्।
टिना फे
बाहिरी लिङ्क
1
मिसेल ओबामा
मिसेल ओबामा (जन्म १९६४ जनवरी १७) अमेरिकाको ४४औ तथा वर्तमान राष्ट्रपति बाराक ओबामाको श्रीमती तथा पहिलो एफ्रो-अमेरिकी प्रथम महिला हुन् । उनी दक्षिणी सिकागोमा हुर्केकी हुन् । उनले आफ्नो स्नातकको पढाई प्रिन्सटन तथा हावर्ड विश्वविद्यालयबाट गरेकी छिन् । उनी सिड्नी अस्टिन नामक कानुनी संघमा कार्य गर्दा समयमा बाराक ओबामा सँग भेटेकी थिइन् । पछि उनले सिकागोका मेयर रिचार्ड डेलीसँग कार्य गरिन तथा सिकागो मेडिकल सेन्टरमा समेत कार्य गरिन ।
सुरुवाती जीवन
ओबामाको जन्म जनवरी १७, सन् १९६४ मा इलनोइसिसमा बाबू रोबिनसन र आमा मारियनका रूपमा भयो । उनकै अनुसार उनी पुरानै शैलीमा हुर्काइईन्, जहाँ आमा घरमा काम गर्छिन् र बाबू काममा । उनका दाजु पूर्व बास्केटबल खेलाडी थिए । उनका अनुसार उनले लैङ्गकि असामनता सुरुका वर्षहरूमा खेपिन् जसमा अरुले उनको दाजुको मात्रै राय लिने गर्थे ।
शिक्षा
ओबामाले वाइट्नी हाइ स्कुलमा अध्ययन गरिन् । उनले प्रिन्स्टन विश्वविद्यालयमा भर्ना हुन चाहिन् जहाँ उनका दाजुले १९८३ मा स्नातक सकाए । उनले पछि सन् १९८८ मा हार्भड ल स्कुलबाट कानुनमा स्नातक सकाइन् ।
पारिवारिक जीवन
उनका बाबू रोबिनसनको मृत्यु सन् १९९१ मा भयो जसलाई पछि ओबामाले आफ्नो मुटुको छिद्र भनेर अर्थ्याइन् । उनको साथी सुज्येन को मृत्युले उनलाई झन् दुखी बनायो र एक अन्तर्वातामा उनले यस कुराले आफूले समाजमा के योगदान दिन सकेको छु भन्ने कुरा, सोच्मग्न वनायो ।
उनको विवाह ओबामा शीत सन् १९९२ अक्टोबरमा भयो जसबाट उनीहरूको दुई छोरी पनि भए - मलिया र सासा ।
एमिलिया क्लार्क
एमिलिया इसोबेल युफेमिया रोज क्लार्क (जन्म: २३ अक्टोबर १९८६) एक अङ्ग्रेजी अभिनेत्री हुन्। उनी गेम अफ थ्रोन्स मा डेनेरिस टार्गेरियनको भूमिकाका लागि सबैभन्दा बढी परिचित छिन्। उनले एक एम्पायर पुरस्कार, एक स्याटर्न पुरस्कार र चार प्राइमटाइम एमी पुरस्कार नामाङ्कन सहित विभिन्न पुरस्कारहरू प्राप्त गरिसकेकी छिन्। सन् २०१९ मा, टाइम म्यागजिनले क्लार्कलाई विश्वका १०० प्रभावशाली व्यक्तिहरूको सूचीमा राखेको छ।
उनले ड्रामा सेन्टर लन्डनमा अध्ययन गरेकी थिइन्, जहाँ उनी कम्पनी अफ एन्जल्सद्वारा एक सहित विभिन्न स्टेज प्रोडक्सन्समा देखा परेकी थिइन्। उनको टेलिभिजन पदार्पण सन् २००९ मा बीबीसी वन मेडिकल सोप ओपेरा डक्टर्स को एक एपिसोडमा अतिथि उपस्थितिको साथ आएको थियो। अर्को वर्ष, उनलाई साइफाइ चलचित्र ट्रायसिक अट्याक (सन् २०१०) मा उनको भूमिकाको लागि स्क्रिन इन्टरनेसनल पत्रिकाले "युके स्टार्स अफ टुमरो" को रूपमा नामित गरेको थियो। क्लार्कले एचबिओ महाकाव्य काल्पनिक टेलिभिजन शृङ्खला गेम अफ थ्रोन्स (२०११–२०१९) मा डेनेरिस टार्गेरियनरूपमा उनको सफलताको भूमिका निर्वाह गरेकी थिइन्।
क्वेटा
क्वेटा   पाकिस्तानको बलुचिस्तान प्रदेशको राजधानी र सबैभन्दा ठूलो सहर हो । सन् १९३५ गएको भुकम्पले क्वेटा सहरलाई क्षतिग्रस्त बनाएको थियो नर पछि सहरलाई पुण निर्माण गरियो । सन् २०१७ को जनगणना अनुसार एस सहरको जनसङ्ख्या १,००१२,०५ रहेको छ भने क्वेटा जिल्लाको जनसङ्ख्या २२,७५६,९९ रहेको छ । क्वेटा सहर समुन्द्री सतह भन्दा १,६८० मिटर (५,५१० फिट) को उचाइमा रहेको हुनाले यस सहर पाकिस्तानको सबैभन्दा उचाइ रहेको सहरको रूपमा रहेको छ । यस सहरमा विभिन्न किसमका फलफूल पाहिने हुँदा यस सहरलाई पाकिस्तानको फलफूल बगैंचा भनिन्छ ।
यो सहर बलुचिस्तान प्रदेशको उत्तर तर्फ अफगानिस्तान र पाकिस्तानको सिमा क्षेत्रमा रहेको हुँदा क्वेटा व्यापार र सञ्चारको माध्यम बनेको छ । यो सहर बोलन पास नजिक छ जुन मध्य एसिया र दक्षिण एसियाको प्रमुख प्रवेसद्वारको रूपमा रहेको छ । क्वेटा सहरले पाकिस्तान सैनिकहरूको लागि महत्त्वपूर्ण भुमिका खेलेको छ जहाँ सैनिकहरूले पाकिस्तान र अफगानिस्तानको सिमाना क्षेत्रमा निगरानी राख्छन् ।
मौसम
यो सहरमा अर्ध सुख्खा खालको मौसम रहेको छ । यस सहरमा ग्रिष्मऋतु अन्तिम मे देखि मध्य सेप्टेम्बर सम्म हुन्छ जसमा औसत तापक्रम २४-२६ (७५-७९ डिग्री फरेनहाईट) डिग्री सम्म मापन गरिएको छ भने सन् १९९८ जुलाई १० मा यस सहरको तापक्रम ४२ डिग्री पुगेको थियो जुन हालसम्मकै अधिक तापमान हो । यस सहरमा शरद ऋतु अन्तिम सेप्टेम्बर देखि मध्य नोभेम्बर सम्म च्छ जसको अौसत तापक्रम १२-१८ डिग्री (५४-६४ डिग्री एफ) सम्म हुन्छ र हिँउद अन्तिक नोभेम्बर देखि मध्य मार्च सम्म हुन्छ जसको अौसत तापक्रम ४-५ डिग्री (३९-४१ डिग्री एफ) सम्म हुन्छ । यो सहरको सबैभन्दा न्यून तापक्रम -१८.३ डिग्री (-०.९ डिग्री फरेनहाईट) जुन ८ जनवरी १९७० मा कायम भएको थियो । यस सहरमा वसन्त ऋतु मध्य अप्रिल देखि सुरु भएर अन्तिम मे मा समाप्त हुन्छ जसमा औसत तापक्रम १५ डिग्री हुन्छ । अन्य क्षेत्रहरूमा भन्दा यस सहरमा अली कल पानी पर्ने गरेको छ । २४ घण्टामा सबैभन्दा अधिक वर्षा ११३ मिलिमिटर परेको छ जुन १७ डिसेम्बर २००० मा मापन गरियको थियो । जाडो यामको बेलामा जनवरी र डिसेम्बरको बिचमा कहिलेकाही हिउँ पर्ने गरेको छ ।
गिनी रोमेटी
भर्जिनिया मारी "गिनी" रोमेटी (जन्म २९, १९५७) एउटा अमेरिकी व्यापार कार्याकरी हुन् । उनी वर्तमानमा आइबिएमका सिइओ हुन् । तथा पहिलो महिला हुन् जसले यस कम्पनीको कार्यभार सम्भालेको हो । सन् २०१२ जनवरीमा अध्यक्ष तथा सिइओ बन्नु भन्दा पूर्व उनी आइबिएम कम्पनीको वरिष्ठ उपाध्यक्ष तथा बिक्री, मार्केटिङ र रणनीतिसमुहको कार्याकारीको रूपमा थिइन् । उनी फर्च्युन पत्रिकाद्वारा जारि ५० शक्तिशाली व्यावसायिक महिलाहरूको सूचीमा लगातार ८ वर्ष सम्म #१ स्थानमा रहिन । तथा सन् २०१४ मा फोर्ब्स पत्रिकाले उनलाई विश्वका शक्तिशाली १०० महिलाको सूचीमा १०औ स्थानमा राखेको छ ।  उनलाई टाइम्स पत्रिकाले पनि सन् २०१२ को आफ्नो टाइम १०० को सूचीमा राखेको थियो । तथा ब्लुमबर्ग पत्रिकाले पनि उनलाई उत्कृष्ट ५० व्यावसयिक हस्तीको रूपमा आफ्नो सूचीमा समावेश गरेको थियो ।
रोबर्टो कार्लोस
रोबर्टो कार्लोस डा सिल्भा रोचा(जन्म सन् १९७३  अप्रिल १०), सामान्य रूपमा रोबर्टो कार्लोस पूर्व ब्राजीलियन फुटबलर हुन् । उनले आफ्नो करियर ब्राजिलमा अग्रपङ्क्तीको खेलाडीका रूपमा सुरू गरेपनि आफ्नो करियरको लामो समय बायाँ डिफेन्डरको रूपमा बिताए । उनलाई फुटबलको इतिहाँसमा सबभन्दा आक्रामक लेफ्ट ब्याकका रूपमा लिइन्छ । उनले "द बुलेट मेन"को उपनाम पाएका थिए जसको कारण उनको घुमाउरो फ्रि किक थियो । उनले १६९ किमी/घण्टाको गतिमा फ्रि किक हानेका छन् । उनी आफ्नो आन्तरिक बल/स्टेमिना, दौडने वेग, तकनीकि कौशल, क्रस निकाल्ने क्षमता, लामो थ्रो इन र २४ इन्च मोटो तिघ्राका कारण प्रसिद्ध छन् । सन् १९९७ मा उनी फिफा वर्ष खेलाडी हुन चुकेका थिए र दोस्रो स्थानमा रहे । ब्राजिल लाई २००२ को विश्वकप जिताउन र १९९८ को विश्वकपको फाइनलसम्म पुर्याउन उनले ठूलो भुमिका निभाएका थिए।
क्लब ईतिहास
सन् १९९१ मा ब्राजीलको युनिव साव जाव क्लबबाट व्यवसाहिक फटबलको रूपमा सुरुवात गरेका थिए, १९९२ मा उनी खेले एट्लिटिको मिनीरो क्लब गएर खेले ।
सन् १९९३ मा उनी ब्राजीलकै पाल्मारीस क्लबबाट खेल्न सुरु गरे र सन् १९९५ (२ वर्ष) सोही क्लबमा रहे, पाल्मारीस क्लबबाट ४४ खेलमा ३ गोल पनि गरे ।
सन् १९९५ मा इटालियन क्लब इन्टर मिलान गए र मात्र १ सिजन खेले र पहिले खेलमै लोभलाग्दो ३० याड दुरीको फ्री किक गोल गरे । इन्टर मिलानमा ३० खेलमा ५ गोल गरे ।
सन् १९९६ मा उनी स्पेनीस क्लब रियल म्याड्रिड गए, र त्यहाँ ३ नं. लगाएर बायाँ पछाडी (लेफ्ट ब्याक) स्थानबाट ११ सिजन १९९६/९७ देखी २००६/०७ सम्म ५८४ खेलमा ७१ गोल गरे ।
आर्जेन रोबिन
आर्जेन रोबिन (जन्म २३ जनवरी १९८४) एक डच फुटबल खेलाडी हुन्।उनी फुटबलमा अग्रपङ्क्ति भुमिकामा मैदान उत्रने गर्दछन्।
रोबनको बल नियन्त्रण गर्ने खुबी गजबको छ । उनी विशेष बल लिएर तीव्र गतिमा अघि बढी पेनाल्टी क्षेत्रनजिक पुगेपछि बायाँ खुट्टाले देखाउने कलाका कारण चिनिन्छन् । उनको वेगले गर्दा प्रतिद्वन्द्वीहरू पनि पाखा लाग्ने गर्छन् ।
क्लब जीवन
नेदरल्यान्ड्सको बेडममा जन्मिएका उनी सानैदेखि दायाँ विङ्गमा खेल्थे । उनले ग्रोनिन्गनबाट फुटबल जीवन सुरु गरेका थिए । ग्रोनिन्गनबाट उनी २००२ मा डच क्लब पीएसभी पुगे । पहिलो सिजनमै उनको लोभलाग्दो खेलको सहयोगमा पीएसभी डच लिग च्याम्पियन भयो । त्यसैले उनलाई आबद्ध गर्न इङ्लिस क्लब म्यानचेस्टर युनाइटेड र चेल्सीको होड नै चल्यो । उनले रसियन अर्बपति रोमन अब्रामोभिचको चेल्सी रोजे । । चेल्सीमा इङ्लिस प्रिमियर लिग जितेर २००७ मा रियल म्याड्रिड पुगे । रियलमा ला लिगा र कोपा डेल् रे जिते पनि काका र क्रिष्टियानो रोनाल्डोको आगमनले रोबेन जर्मनीको सर्वाधिक सफल क्लब बायर्न म्युनिखमा आबद्ध हुन पुगे ।
अन्तरास्ट्रिय जीवन
रोबिनले २००३ को अप्रिलमा डेब्यू गरेका थिए । त्यसयता ९६ खेल खेलेका उनले ३७ गोल गरेका छन् । नेदरल्याण्ड्सका सर्वाधिक गोलकर्तामा उनी चौथो स्थानमा छन् ।
ओभर-द-काउन्टर (वित्त)
सेयर बजार व्यापारमा दलाल सङ्गठन/ब्रोकरहरूजस्ता मूल्य प्रणालीको संलग्नता बिना सिधा एक्सचेञ्जमार्फत व्यापार गर्न अपनाइएको प्रणालीलाई ओभर-द-काउन्टर (ओटीसी) (Over-the-Counter) भनिन्छ । सामान्यतयाः बजारमा सूचीकरण हुन नसकेका, सूचीकरणबाट हटाइएका तथा सूचीकरणका लागि आवश्यक सर्त पूरा गर्न नसकेको कम्पनीहरूको धितोपत्रहरूमा तरलता कायम गरी सर्वसाधारण लगानीकर्ताको हित संरक्षण गर्ने हेतुले ओभर-द-काउन्टर (ओटीसी)मार्फत सेयर व्यापार गर्ने गरिन्छ ।
सर्वसाधारणमा सेयर जारी नगरेका कम्पनीले यो प्रणालीमा आएर सेयर स्वामित्व परिवर्तन गर्न सक्छन् । ओटीसीमार्फत व्यापार गर्न कम्पनीले सर्वसारधाणमा सेयर जारी गर्नुपर्ने बाध्यता हुँदैन ।
सुर्यविनायक मन्दिर
सुर्यविनायक मन्दिर भक्तपुरनगर भन्दा २ किलोमिटर दक्षिणमा अवस्थित गणेश मन्दिर हो । काठमाण्डौ उपत्यकामा रहेका प्रमुख विनायक मध्य एक यो पनि हो । यो मन्दिरको निर्माण आजभन्दा करिब १५ सय वर्ष अगाडि लिच्छिविकालिन राजा विष्णु देव बर्माको समयमा भएको विश्वास गरिन्छ । यस मन्दिरमा बिरामी परेका तथा बोल्न र सुन्न नसक्ने बच्चाहरूलाई दर्शन गराएमा निको हुने विश्वास गरिन्छ ।
युवराज सिंह
युवराज सिंह (जन्म १२ डिसेम्बर १९८१) एउटा भारतीय अन्तर्राष्ट्रिय क्रिकेट खेलाडी हुन् । उनी क्रिकेट खेलमा अलराउन्डरको भूमिका निर्वाह गर्न गर्छन । उनी बायाँहाते ब्याट्सम्यान हुन् तथा बायाँहाते अर्थोडक्स बलिङ गर्छन । उनी भारतका भूतपूर्व क्रिकेट खेलाडी तथा अभिनेता योगराज सिंहका छोरा हुन् । युवराज भारतको तर्फबाट एकदिवसीय अन्तर्राष्ट्रिय म्याचको सुरुवात सन् २००० मा गरेका थिए भने सन् २००३ मा टेस्ट क्रिकेटमा पदार्पण गरेका थिए । उनी सन् २००७ देखि सन् २००८ सम्म भारत राष्ट्रिय क्रिकेट टिमका उपकप्तान भएर खेलेका छन् । उनी सन् २०११ क्रिकेट विश्वकपमा म्यान अफ द टुर्नामेन्ट भएका थिए भने सन् २००७ आइसिसी पुरुष टि२० विश्वकपमा समेत शिर्षकोटीको प्रदर्शन गरेका थिए, यसै ट्वान्टी२० विश्वकपमा उनले इङ्ल्यान्ड राष्ट्रिय क्रिकेट टिमका बलर स्टुअर्ट ब्रोडको ओभरमा ६ बलमा ६ छक्का प्रहार गरेका थिए । दुवै टेस्ट खेल्ने क्रिकेट राष्ट्र बीच यस्तो प्रदर्शन गर्ने उनी पहिलो खेलाडी भएका थिए, यसभन्दा पूर्व तीन पटक अन्य क्रिकेट टुर्नामेन्टमा यस्तो किर्तिमान बनेको थियो ।
युवराज सिंहलाई उनको खेलमा प्रदर्शनको आधारमा भारत सरकारले सन् २०१२ मा भारतको खेलकुद जगतमा दोश्रो सर्वश्रेष्ठ पुरस्कार अर्जुन पुरस्कारले सम्मानित गरिएको थियो । १० जुन २०१९ मा युवराजले सबै प्रकारका क्रिकेटबाट सेवानिवृत्तिको घोषणा गरे ।
नागरिक समाज
नागरिक समाज भन्नाले निश्चित उद्देश्य प्राप्तिका लागि नागरिकहरू मिलेर बनेको सङ्गठन भन्ने बुझिन्छ । विश्वका कैयौँ राष्ट्रहरूले यसलाई समाज रूपान्तरणको आधार को रूपमा विश्लेषण गरेका छन् र त्यसमा विशेष दक्षिण एसियाली राष्ट्रहरू अछुतो छैनन् ।
कार्यहरू
सर्वप्रथम त नागरिक समाज राष्ट्रको यस्तो बलियो किल्ला हो जसले नागरिकले पाउनुपर्ने हक र निभाउनुपर्ने कर्तव्यका बारेमा सबैलाई सजग गराउँछ । अधिकार चहिँ खोज्ने तर कर्तव्य चहिँ भुसुक्कै बिर्सने मानविय प्रवृत्ति बढिरहेका बेला नागरिक समाज औँलो ठड्याउने उत्कृष्ट माध्यम बन्ने गर्दछ । राज्यमा सुशासन कायम गर्नु नागरिक समाजको महत्त्वपुर्ण कार्य हो । राष्ट्रिय सरोकारका विषयहरूमा जनतालाई जागरूक गराई सरकारका काममा सहयोग गरी दिगो शान्ति र अमनचयन स्थापना गर्नु नागरिक समाजको लक्ष्य हुने गर्दछ । भ्रष्टाचारका विषयमा पनि नागरिक समाज उत्तिकै खरो भएर उत्रने गर्दछ । भ्रष्टाचार गर्नेलाई सामाजिक बहिष्कार गर्ने सम्मको कदम नागरिक समाजले उठाउँदछ । सीमा विवादमा नागरिक समाजले कुटनीतिक भूमिका खेल्दछ । सिमा सम्बन्धमा सरकारलाई घच्घच्याउने नागरिक समाज विकृति र विसङ्गतिका बारेमा पनि मुघ्द-दर्शक भएर बस्दैन । जनता देशका मालिक हुन र उनीहरूको सेवा गर्नुपर्छ भन्ने कुरालाई अगाडि ल्याउँछ । समाज र राष्ट्रलाई सही बाटो हिँड्न प्रेरणा दिने, जनताको प्रतिनिधित्व गर्दै जनताका जल्दाबल्दा समस्याहरू समाधानका लागि आवाज उठाउन नेतृत्व गर्ने र समाजका विकृति र विसङ्गतिविरूद्ध आवाज उठाउँदै त्यसको निराकरणका लागि प्रयास गर्ने काम नागरिक समाजकै हो । यस्ता कार्यमा सबै एक भएर लागि पर्नु पर्छ ।
नेपालका गौरव यात्राहरू
वर्ष भरी नेपालमा विभिन्न गौरव यात्राहरू मनाइने गरिन्छ । गौरव यात्राहरू मुख्यतः सिमान्कृत यौन अभिमुखिकरण, लैङ्गिक पहिचान र यौन विशेषताका व्यक्तिहरूको अधिकार र दृश्यताका निम्ति मनाइने उत्सव हो ।
नेपाल गौरव यात्रा
हरेक वर्ष जून महिनाको दोस्रो शनिबारका दिन आयोजना हुने नेपाल गौरव यात्रा नेपालको पहिलो र ठूलो गौरव यात्रा हो । यो गौरव यात्रा सम्पूर्ण सिमान्कृत यौन अभिमुखिकरण, लैङ्गिक पहिचान र यौन विशेषताका व्यक्तिहरूको निम्ति मनाइन्छ । यो गौरव यात्राको सुरुवात् सन् २०१९ देखि भएको हो ।        सन् २०२०मा कोरोना महामारीका कारण उक्त गौरव यात्रा अनलाइनमा आयोजना भयो । सन् २०२१ मा १२ जून का दिन आयोजना हुँदैछ ।
क्वयेर महिला गौरव यात्रा
नेपालमा क्वयेर महिला गौरव यात्रा अन्तर्राष्ट्रिय नारी दिवसका दिन मूलधारको महिला र्यालिसँगै मनाइन्छ । यसको सुरुवात सन् २०१९बाट भएको हो । महिला आन्दोलनमा पारलैङ्गिक महिला, अन्तरलिङ्गी महिला एवं समयौनिक, द्वियौनिक लगायतका महिलाहरूको समावेशिता र दृश्यताका लागि यो गौरव यात्रा सुरु भएको हो । सन् २०२० मा कोरोना महामारीका कारण यो गौरव यात्रा स्थगित भएको थियो । सन् २०२१ मा क्वयेर महिला गौरव यात्रा भृकुटीमण्डपमा भेला भएका थिए । यस तेस्रो वार्षिक क्वयेर महिला गौरव यात्राको मूल नारा 'अब देखि सबै महिला' रहेको थियो । महिला आन्दोलनमा अन्तरलिङ्गी महिला, पारलैङ्गिक महिला एवं विविध यौन अभिमुखिकरणका महिलाहरूको समावेशिताको माग राखिएको थियो भने पारलैङ्गिक महिलाहरूलाई जबरजस्ती 'अन्यलिङ्गी' उल्लेख गर्न बाध्य गरेको विरुद्ध पनि आवाज उठेको थियो ।
क्वयेर आदिवासी गौरव यात्रा
नेपालमा क्वयेर आदिवासी गौरव यात्रा विश्वका आदिवासीहरूको अन्तर्राष्ट्रिय दिवसका दिन मूलधारको आदिवासी जनजाती र्यालिसँगै मनाइन्छ । यसको सुरुवात सन् २०१९बाट भएको हो ।
काठमाडौँ फन पार्क
काठमाडौँ फन पार्क काठमाडौँ उपत्यकाको मुटु भृकुटीमण्डपमा अवस्थीत एक मात्र मनोरञ्जन गर्ने स्थल हो । जहा बालबालिका देखि युवायुवती तथा बृद्धवृद्धाहरु सबैले मनोरञ्जन लिन सक्छन् । निकै आकर्षक खेलहरु रहेका हुनाले विषेश गरी बिदाका दिनहरूमा घुइँचो लाग्ने गरिन्छ ।
अफ्रिकी सङ्घका सदस्य राष्ट्रहरू
अफ्रिकी सङ्घमा ५५ सार्वभौम राष्ट्रहरू सदस्यको रूपमा रहेका छन् जसले अफ्रिकी सङ्घको सदस्य राष्ट्रहरू बन्नका लागि अफ्रिकी सङ्घको संवैधानिक ऐनलाई अनुमोदन वा स्वीकार गरेका छन्। अफ्रिकी सङ्घ अफ्रिकी एकता सङ्गठनको उत्तराधिकारी हो, र अफ्रिकी सङ्घका सदस्यता सबै अफ्रिकी एकता सङ्गठन सदस्य राष्ट्रहरूको लागि खुला थियो।
१९६३ मे २५ मा अफ्रिकी एकता सङ्गठनको स्थापना हुँदा ३६ वटा राज्यहरूको रहेका थिए र पछि १९ राष्ट्रहरूले सदस्य प्राप्त गरेसँगै यसको सदस्य राष्ट्रहरूको सङ्ख्या ५५ पुगेको थियो। सबैभन्दा ठूलो विस्तार १८ जुलाई १९७५ मा भएको थियो जब चार राष्ट्रहरू यसमा सामेल भएका थिए। मोरोक्को नयाँ सदस्य राष्ट्र हो, जुन ३१ जनवरी २०१७ मा सामेल भएको थियो। मोरोक्को अफ्रिकी एकता सङ्गठनको संस्थापक सदस्य थियो तर सन् १९८४ मा सङ्गठनले सहारवी अरब लोकतान्त्रिक गणतन्त्रलाई सदस्य राष्ट्रको रूपमा स्वीकार गरेपछि पछि मोरोक्को सङ्गठनबाट बाहिरिएको थियो। मोरोक्कोले अधिकांश भूभागहरूमा शासन गर्दछ, तर यसको सार्वभौमिकता भने विवादित रहेको छ।
सन् २०१७ सम्म, स्पेनी उत्तरी अफ्रिकाको अन्त:क्षेत्र, सेउता, मेलिला र भेलेस दे ला गोमेराको अपवादको साथ, अफ्रिकी सङ्घले अफ्रिका महादेश भरि फैलिएको छ। टापु राज्यहरू पनि यसका सदस्यहरू हुन्। अफशोर द्वीपसमूह भने यसको सदस्य होइन जुन फ्रान्स, इटाली, पोर्चुगल, स्पेन र यमनको अन्तरमहादेशीय देशहरूको अभिन्न अङ्गहरू हुन्। ५५ सदस्य राष्ट्रहरूलाई पाँच क्षेत्रमा विभाजन गरिएको छ, जसमा अफ्रिकी आप्रवासी, अफ्रिकी आप्रवासीको राज्यको रूपमा संरचित छ, जसलाई छैटौँ क्षेत्रको रूपमा चिनिन्छ।
अफ्रिकी सङ्घको ५२ राष्ट्रहरू गणतन्त्र हुन् भने ३ राष्ट्रहरू राजतन्त्र हुन्। यसको कूल जनसङ्ख्या १,०६,८४,४४,००० (सन् २०१३) रहेको छ।
वर्तमान सदस्य राष्ट्रहरू
{{Legend|#FF7F7F|निलम्बित राष्ट्रहरू}}
विस्तार
दक्षिण अफ्रिका ६ जुन १९९४ मा रङ्गभेदको अन्त्य र अप्रिल १९९४ को आम चुनावपछि सामेल भएको थियो।
९ जुलाई २०११ मा सुडानबाट अलग भएको दक्षिण सुडान २७ जुलाई २०११ मा अफ्रिकी सङ्घमा सामेल भएको थियो।
धुलीकोट राज्य
धुलीकोट राज्य वर्तमान नेपालको अछाम, दैलेख, सुर्खेत, कैलाली  तथा बर्दिया जिल्लाका बीचमा उत्तरमध्यकालमा एउटा बाइसी राज्य अस्तित्वमा आएको थियो । धुलीकोट राज्यको राजवंश दुल्लू, दैलेख राजवंशकै शाखा हो । दुल्लू राज्यको स्थापनाकाल वि.सं. १४५३ मा भएको हो । त्यहाँका पहिला राजा मनैवम्म हुन् । राजा मलैवम्मका जेठाछोरा ( रौतेला) सुमेरुवम्मले दुल्लू राज्य अंश (आँसो) पाए । कान्छा संसारवम्मले भने दैलेख । उनै संसारवम्मका छोराहरु श्रीवम्म र जितारी वम्म भए । ती कान्छा जितारी वम्मलाई धुलीकोटमा अंश दिंदा छुट्टै राज्य भयो ।
धुलीकोट नामकरणका आधारहरू
धुलीकोटलाई डाँडादरा सुर्खेत र कैलाली बडाचौरबाट हेर्दा माल्चना-जूतेशुली-लामागडा-गैहीगाँउ-मे हेलडाँडा- धरको धूरी त्यसलाई धुरीकोट धन्दा भन्दा धुलीकोट भयो । धुलीकोटमा गर्मि महीनामा हुँवालो नलागी उज्यालो देखिने र त्यहाँ राजाको कोटघर हुनाले डोटेली अछामी भाषिकामा उज्यालोलाई धौल भनिने र कोट पनि हुँदा धौलकोट भयो अनि भन्दा भन्दा धुलीकोट भयो ।
चौकिल्ला
धुलीकोट राज्य अन्तर्गत १२ गाउँ डाँडादरा (खण्ड), १२ वण्डाल। (कर्णाली नदीका दुवैतटवर्ति क्षेत्र) १२ मल्लवारा तथा ८ तप्पा (बर्दिया) पर्दथे । ती ८ तप्पाहरु निम्नानुसार हुन् । ।
जेनिफर स्टोन
जेनिफर लिन्ड्से स्टोन  (जन्म: १२ फेब्रुअरी १९९३)  एक अमेरिकन चलचित्र अभिनेत्री  हुन्।
धुलीकोट राज्य
इतिहास
धुलीकोट राज्यको स्थापनाकाल सम्बन्धमा स्पष्टसँग जानकारी पाइएको छैन । माथिकै प्रशंगवश यसको स्थापना बूढीबिस वर्ष पहिले भएको कुरा पुनः सम्झनु पर्ने देखिन्छ । सुदूरपश्चिमाञ्चलीय भाषिका अनुसार बूढीबिस शब्दले २०x२०= ४०० जनाउँछ । तसर्थ वि.सं. १९९०-४०=१५९० ताका धुलीकोट राज्यस्थापना भएको मानिएको छ । लगभग गण्डकी र कर्णाली प्रश्रवण क्षेत्रमा यही घडिमा भूरे राज्यहरूको स्थापना क्रमसँग मिल्दो हुनाले पनि बूढाहरूको करामा सहमति गर्ने ठाउँ रहेको छ । पछि प्राप्त प्रमाणले पठी नगर्दासम्म यही मानक राख्नुपर्ने स्थिति परेको छ।
विलय
नेपालको एकीकरण पूर्व धुलीकोट राज्यमा १६ वटा राजाहरुले राज्य गरेका थिए । राजा उजित रायका राज्यकालमा नेपाली सेना पश्चिमतर्फ बढीरहेको थियो । त्यसैबेला दैलेख, प्यूठान, दाङ, छिल्ली तथा धुलीकोट राज्यहरुले एकमत गरी नेपाली सेनाको मुकाविला गर्ने निर्णय गयो । जुम्लामाथि नेपालको अधिकार भएपछि नेपाली सेनाले दुल्लू तथा दैलेख विजय गर्न हिड्यो । दुल्लूका राजा उत्तम शाही थिए भने दैलेखमा कर्णशाही । '' दैलेखको विलाशपुरमा ठूलो युद्ध भयो र दैलेखी राजा कर्णशाहीले भागेर ज्यान बचाए । त्यसपछि नेपाली सेना तिर बढ्यो । दुल्लूका राजा उत्तमशाही सहित सारा जनता घर छोडी वनमा लुक्न गए । नेपाली सेनासँग आत्मसमर्पण गरेपनि कुनै हानि नहुने कुरा नेपाली सेनानायकले प्रचार गर्न थाले । त्यसपछि त्यस भेकका मानिस नेपाली सेनासामु आए ।त्यहाँका राजा उत्तिम शाहीले नेपाली सेनालाई सहयोग गर्ने वचनबद्धता देखाई आश्रित सन्धि गरे । वि. सं. १८४६ कार्तिक२१ गते दुल्लू नेपालको अधिनमा आयो । दुल्लू र दैलेखमा नेपालको अधिकार हुनुपूर्व सुरखेत तिर नेपाली सेना बढ्यो । सुरखेतमा दैलेख र धुलीकोटको संयुक्त सेनाले नेपाली सेनाको मुकाविला गयो । कालु पाण्डेको नेतृत्वमा गएको त्यो सेनाले वाइसीको संयुक्त सेनालाई सुरखेतमा पराजीत गयो । धुलीकोट राज्य अन्तर्गत सुरखेत परेकोले धुलीकोट नेपालसँग त्यही पराजीत भएका कारणबाट नेपालमा मिल्न गयो । वि.सं. १८४६ असोजमा धुलीकोट राज्य नेपालमा विलय भएको थियो । धुलीकोटमाथि नेपाल सरकारको अधिकार भएपछि त्यहाँका राजा भारतको भजनी भन्ने ठाउँमा गएर बस्न थाले ।
राजाको वंशावली
धुलीकोट राज्यको राजवंश दुल्लू, दैलेख राजवंशकै शाखा हो ।दुल्लू राज्यको स्थापनाकाल वि.सं. १४५३ मा भएको हो ।त्यहाँका पहिला राजा मनैवम्म हुन् । राजा मलैवम्मका जेठाछोरा ( रौतेला) सुमेरुवम्मले दुल्लू राज्य अंश (आँसो) पाए ।कान्छा संसार वम्मले भने दैलेख । उनै संसारवम्मका छोराहरु श्रीवम्म र जितारी वम्म भए । ती कान्छा जितारी वम्मलाईधुलीकोटमा अंश दिंदा छुट्टै राज्य भयो । तर जितारीवम्म दैलेखमै बसेका हुँदा उनका छोरा प्रभात रायलाई सर्वप्रथम धुलीकोट पठाइयो । त्यसैले उनलाई (राया =राजा) राजा भनियो । त्यसपछि नेपालको एकीकरणसम्मको वंशावली यसप्रकार छ ।"
बेबी ड्राइभर
बेबी ड्राइभर (Baby Driver) एडगर राइटद्वारा लिखित र निर्देशित सन् २०१७ को एक्सन चलचित्र हो। यसले एन्सेल एल्गोर्टलाई एक गेटअवे ड्राइभरको रूपमा चित्रण गर्छ जसले आफ्नी प्रेमिका डेबोरा (लिली जेम्स) सँग अपराधको जीवनबाट स्वतन्त्रताको खोजी गरिरहेका हुन्छन्। केभिन स्पेसी, जोन ह्याम, इजा गोन्जालेज, जेमी फक्‍स र जोन बर्नथल सहायक भूमिकामा देखिन्छन्। एरिक फेलनर र उनको वर्किङ टाइटल फिल्म्स पार्टनर टिम बेभनले बिग टक प्रोडक्सन्सको नीरा पार्कको सहकार्यमा बेबी ड्राइभरको निर्माण गरेका छन्। सोनी र ट्राइस्टार पिक्चर्सले चलचित्रको व्यावसायिक वितरण सम्हालेका थिए। बेबी ड्राइभरलाई ट्राइस्टार र एमआरसीको साझेदारीमा लगानी गरिएको थियो।
अलेक्जेन्डर फ्लेमिङ
अलेक्जेन्डर फ्लेमिङ बेलायतका सूक्ष्मप्राणी विज्ञ नोवेल पुरस्कार विजेता (सन् १९४५मा) र पेनिसिलिनका आविष्कारका हुन्। उनको जन्म सन् १८८१ मा belayarko arshiyre भएको थियो । उनले औषधिविज्ञानको क्षेत्रमा पेनिसिलिन को आविष्कार गरेर क्रान्ति नै ल्याए । रसयान उपचार पद्घति जसलाई केमोथेरापी भनिन्छ । यो पनि उनैले विकास गरेका हुन् । उनले आविष्कार गरेको पेनिसिलिनले द्वितीय विश्वयुद्धमा घाइते भएकाको उपचारमा ठूलो गुन लगाएको थियो । सन् १९५५ मा फ्लेमिङ निधन भयो ।
नरदेवी
काठमाडौंको मध्य भाग मा अवस्थिन स्वेतकाली भगवति लाई नरदेवी भनिन्छ | स्वेतकालीलाई शक्तिस्वरुपिणी कालीहरु मध्ये सबैभन्दा शान्त स्वभावकी मानिन्छ । स्वेतकालीको आराधना गर्नाले सुख, समृद्धि र मनोकामना पूरा हुन्छ भन्ने धार्मिक
विश्वास छ ।
प्रत्येक बर्षचैत्र
कृष्णपक्ष
औंशीका दिन
स्वेतकालीको तान्त्रिक नृत्य प्रस्तुत गर्ने गरिन्छ । तर, प्रत्येक १२ बर्षा स्वेतकालीका देवीगणलाई ५ दिन अगाडि नै रातभर नगर परिक्रमा गराइन्छ त्यसै अनुरूप गत बिहीबारदेखि जात्रा शुरु भएको थियो स्वेतकालीको तान्त्रिक नृत्यमा अष्टमात्रृका गण लगायत १२ देवीको सहभागिता रहने गर्दछ । जात्रामा पञ्चवली पनि दिने गरिन्छ ।
ग्वादर
ग्वादर पाकिस्तानको बलुचिस्तान प्रदेशमा रहेको दक्षिण पश्चिम क्षेत्रमा पर्ने एक बन्दरगाही सहर हो। यो ओमानको उल्टो तर्फ पर्ने अरबी समुन्द्रको किनारमा रहेको छ। यो ग्वाडार जिल्लाको केन्द्रीय सहर हो र सन् २०११ मा यो बलुचिस्तानको राजधानीको रूपमा घोषित गरिएको थियो। पाकिस्तानले आयात र निर्यातमा ध्यान दिँदै चीन, अफगानिस्तान र मध्य एसियाली देशहरूबाट यस सहरको बाटो भएर व्यापार गर्न चाहान्छ।
उत्पत्ति
ग्वादर शव्दको उत्पत्ति बलुची शब्द ग्वा र दरबाट भएको हो जसमा ग्वा शव्दको अर्थ हावा हुन्छ र दर शव्दको अर्थ प्रवेश द्वार भन्ने हुन्छ त्यसैले ग्वादर शव्दको अर्थ वायुको प्रवेशद्वार भन्ने बुझिन्छ ।
अवस्थिति
ग्वादर बलुचिस्तान प्रदेशको दक्षिण पश्चिममा अरबी समुन्द्रको किनारमा अवस्थित छ । ग्वादर शहर ह्मामरहेड आकारको प्रायद्वीपको रूपमा रहेको छ ।
जनसङ्ख्या
सन् २००६ को राष्ट्रिय जनगणना अनुसार यस शहरको जनसङ्ख्या ८५,००० रहेको छ । ग्वादरको जनसङ्ख्या मुख्यतय बलोच बासीहरू हुन्छन् ।
मौसम
ग्वादर शहरमा तातो मरुभूमि खमलको मौसम रहेको छ । ग्रिष्म ऋतु र हिँउदमा यहाँको तापमानमा ठूलो भिन्नता आउँछ । अरबी समुन्द्रले गर्दा जाडो याममा यस शहरको तापक्रम जाडो नभई मध्यम खालको हुन जान्छ । यस शहरको गर्मिको अौसत (जुन महिना) तापक्रम ३१-३२ डिग्री सम्म पुग्छ भने जाडो याममा यस शहको अौसत तापक्रम १८-१९ डिग्रीको बिचमा हुन्छ । ग्वादरमा ग्रिष्म ऋतु भन्दा हिँउद ऋतु कम हुने गरेको छ । यस शहरमा बार्सिक १०० मिलिमिटर पानी पर्ने गरेको जल तथा वातावरण विभागले जनाएको छ । जुन देखि अगस्टको महिनामा यस सहरमा हलुका पनि पर्ने गरेको पाईन्छ तैपनि कहिलेकाँहि वातावरण प्रदुषणले गर्दा हिँउदमा पनि भारी वर्षाहुने गरेको छ ।
पार्क गेयुन हेई
पार्क गेयुन हेई (कोरियाली भाषा: 박근혜) (जन्म २ फेब्रुअरी १९५२) दक्षिण कोरियाको वर्तमान तथा ११औ राष्ट्रपति हुन् । उनी दक्षिण कोरियाको पहिलो निर्वाचित महिला राष्ट्रपति हुन् जो १८औ राष्ट्रपति पदमा पदासिन छिन् । उनी यस बाहेक उत्तरपूर्वी एसियाको पहिलो महिला हुन् जसले कुनै राष्ट्रको प्रमुखको रूपमा राष्ट्रपति भएकी छिन् । राष्ट्रपति पद बाहेक उनी सन् २००४ देखि २००६ र सन् २०११ देखि सन् २०१२ मा ग्रयाण्ड राष्ट्रिय पार्टी (जीएनपी)की अध्यक्ष समेत रहेको थिइन् । सन् २०१२ फेब्रुअरीमा आएर ग्रयाण्ड राष्ट्रिय पार्टी (जीएनपी)ले आफ्नो नाम परिवर्तन गरेर सेइनुरी पार्टी राखेको छ ।
न्यूयोर्क (राज्य)
न्यूयोर्क संयुक्त राज्य अमेरिकाको एक उत्तरपूर्वी राज्य हो। यो संयुक्त राज्य अमेरिकाको निर्माणको समयमा मूल तेह्र उपनिवेश मध्ये एक थियो। 54,556 sqmi, क्षेत्रफल सहित न्युयोर्क भौगोलिक रूपमा २७औं ठूलो राज्य हो। सन् २०२० को तथ्यांक अनुसार यहाँको जनसंख्या २ करोड रहेको छ, जसले यसलाई २ करोड भन्दा बढी मानिसहरूको जनसंख्याले यसलाई चौथो सबैभन्दा ठूलो जनसंख्या भएको राज्य बनाउँछ।
सिमा
न्युयोर्क सिटि (NYC) संयुक्त राज्य अमेरिकाको सबैभन्दा धेरै आवादी भएको सहर हो ।  र न्युयोर्क राज्यको दुई तिहाइ जनसङ्ख्याको न्यूयोर्क महानगरीय क्षेत्रमा बसोबास गर्छन्। यो विश्वको सबैभन्दा ठूलो सहरी क्षेत्र 4669.0 mi2, र विश्वको सबैभन्दा धेरै जनसंख्या भएको मध्ये एक हो।  न्यूयोर्क संयुक्त राष्ट्र संघको मुख्यालयको स्थान पनि हो हो, र यसलाई विश्वको सांस्कृतिक, वित्तीय,  र मिडिया राजधानी,  रूपमा वर्णन गरिएको छ। संसारको सबैभन्दा आर्थिक रूपमा शक्तिशाली शहर मानिन्छ। राज्यका धेरै जनसङ्ख्या भएका अन्य सहरहरूमा बफेलो, रोचेस्टर, योन्कर्स र सिराक्यूज हुन्, जबकि राज्यको राजधानी अल्बानी हो ।
इतिहास
हालको न्यु योर्कको क्षेत्रमा प्रारम्भिक युरोपेलीहरू आउनुभन्दा अगाडी एल्गोनक्वियन्स र इरोक्वाइस मूल निवासी आदिवासी अमेरिकी जनजातिहरूको बसोबास थियो। फ्रान्सेली उपनिवेशवादी र जेसुइट मिसनरीहरू व्यापार र धर्म परिवर्तनको लागि मोन्ट्रियलबाट दक्षिणतिर आइपुगे।
सन् १६०९ मा, डच ईस्ट इण्डिया कम्पनीको लागि हेनरी हडसनले यस क्षेत्रको भ्रमण गरेका थिए। सन् १६१४ मा डचहरूले हडसन र मोहक नदिको संगममा निर्माण नासाउ फोर्ट किल्ला (Fort Nassau) को निर्माण गरे जहाँ पछि अल्बानीको वर्तमान राजधानीको विकास भयो।
डचहरूले चाँडै नै न्यु एम्स्टर्डम र हडसन उपत्यकाका केही भागहरूमा पनि बसोबास सुरु गरे। यसबाट यो ठाउँ नयाँ नेदरल्याण्डको बहुजातीय उपनिवेश र व्यापार र आप्रवासीको केन्द्र रुपमा स्थापित भयो।
डचको यो उपनीवेश इङ्गल्याण्डले सन् १६६४ मा डचहरूबाट उपनिवेश कब्जा गर्‍यो। डचहरूले १६७३ मा आफ्नो उपनिवेश पुन: कब्जा गरेपछि अर्को वर्ष वेस्टमिन्स्टरको सन्धिको एक भागको रूपमा निश्चित रूपमा इंग्ल्यान्डहरूलाई सुम्पिदिए।
अमेरिकी क्रान्तिकारी युद्ध (१७७५-१७८३) को समयमा, न्यूयोर्क प्रान्तको उपनिवेशवादीहरूको समूहले ब्रिटिश उपनिवेशको नियन्त्रण लिन प्रयास गर्यो र अन्ततः स्वतन्त्रता स्थापना गर्न सफल भयो।
१९औं शताब्दीको प्रारम्भमा, न्यु योर्कको यसको भित्री भागको विकास एरी नहरबाट सुरु भयो, यसबाट पूर्वी तटका अन्य क्षेत्रहरूमा अतुलनीय फाइदाहरू प्रदान गर्‍यो र यसको राजनीतिक र सांस्कृतिक शिखरमा पुर्यायो।
सेप्टेम्बर ११ को हमला
२००१ सेप्टेम्बर ११ मा अल कायदाद्वारा चार विमान अपहरण गरियो। पहिलो र दोस्रो विमान, अमेरिकन एयरलाइन्सको उडान ११ र युनाइटेड एअरलाइन्स एयरलाइन्सको उडान १७५, क्रमशः लोअर मेनहट्टनमा वर्ल्ड ट्रेड सेन्टर (अनुवाद: विश्व व्यापार केन्द्र) परिसरको उत्तर र दक्षिण भवनहरूमा ठोकिएको थियो भने त्यसको एक घन्टा ४२ मिनेट भित्र ११० तले दुवै भवनहरू ध्वस्त भएको थियो। अवशेष र परिणामस्वरूप आगोले विश्व व्यापार केन्द्र परिसरको सबै अन्य भवनहरूको आंशिक वा पूर्ण पतनको कारण ४७-तले ७ विश्व व्यापार केन्द्र भवनका साथै दश अन्य ठूला संरचनाहरूमा पनि महत्त्वपूर्ण क्षति भएको थियो।
शीतयुद्ध
शीतयुद्धको अर्थ
दोस्रो विश्व युद्ध सकिएपछि सन् १९४५ देखि १९८९ को बीचको समयमा संसार दुई ध्रुवमा बाँडिएको थियो । ती दुई ध्रुवको नेतृत्व अमेरिका र सोभियत सङ्घले गरेका थिए । शीतयुद्ध शब्दको प्रयोग अमेरिका र सोभियत सङ्घबीच त्यो समयमा रहेको तनावपूर्ण सम्बन्धलाई लिएर गरिन्छ । परमाणु युद्धको आशंकामा दुवै पक्ष कहिलै पनि सिधै युद्धमा होमिएनन् । तर त्यो समयमा करोडौं मानिस डरमा बाँच्न बाध्य रहे ।
इतिहासकार यसलाई सरकार संचालनका दुई व्यवस्था (पुँजीवाद र साम्यवाद)बीचको लडाईकारूपमा हेर्छन् । यसमा अमेरिकाले पुँजीवादी व्यवस्थाको प्रतिनिधित्व गरेको थियो भने रूसले साम्यवादी व्यवस्थाको । देश चलाउने तरिका दुवै देशको फरक थियो र दुवैलाई लाग्थ्यो की आफ्नो प्रणाली उत्कृष्ट छ । दुवै देश यो मान्न थालेका थिए की दोस्रो पक्ष आफ्नो व्यवस्था संसारभर लागु गराउने कोसिस गरिरहेको छ । यही नै तनावको सबैभन्दा ठूलो कारण थियो ।
सुरूवात
युद्ध सकिएपछि दुवै देश संसारलाई आ–आफ्नै तरिकाले चलाउन चाहान्थे । उनीहरूकाबीचमा युरोपलाई कसरी फुटाउने भन्ने बारेमा पनि ठूलो मतभेद थियो । यही कारण अमेरिका र सोभियत सङ्घको बीचमा दुश्मनी सुरू भएको हो । किनकी दुवै देश संसारमा आफ्नो दबदबा बढाउने होडमा अघि बढेका थिए ।
लिभरपुल जोन मुरिस युनिभर्सिटीका सिनियर लेक्चरर मेलकम क्रेग भन्छन्, ‘शीत युद्ध कहिलै शितल थिएन । दुवै शक्तिबीचको लडाईमा लाखौं मानिसको ज्यान गएको थियो । कम्बोडिया, कंगो, कोरिया, इथोपिया, सोमालिया जस्ता ठाँउमा शित युद्ध एक बर्बाद गरिदिने लडाई थियो ।’
लव (रामायण)
अयोध्याका राजा मर्यादा पालक भगवान रामका दुई पुत्र लव र कुश हुन् | लव राजा रामका जेष्ठ पुत्र थिए भने कुश रामका कनिष्ट पुत्र थिए | लव रामको विर्यवाट जन्मेका मानिन्छन भने कुश ऋषिमुनिरूले मन्त्रबाट जन्माएका थिए न्ने मान्यता पाईन्छ | कत्युरी नरेश (कत्युरी राजवंश) को वंश यिनै लवको रघुवंशी (सूर्यवंशी) सन्तति हुन्  |
शिक्षादिप कलेज
शिक्षादिप कलेज विराटनगर-१४,निलसदन रोडमा रहेको छ। यस कलेजको स्थापना २०५३ सालमा भएको थियो।
संकाय
यस कलेजले छुट्टा छुट्टै भवनमा विज्ञान तथा व्यवस्थापन विषयमा पढाउदै आएको छ र आज कल शिक्षादिप कलेज ले अर्को एउटा कलेज पनि स्थापना पनि गरेका छन् ==हिमालय दर्शन== हो यो हिमालय दर्शन कलेज मा बी.बी.ए. पनि पढाई हुन्छ यो कलेज पनि शिक्षादिप कलेज को पुर्व पट्टि छ ।
उपलब्धि
यस कलेजले २०६८ सालको वार्षिक परिक्षामा विज्ञान संकायमा वोर्ड प्रथम र वोर्ड तृतिय सहित अभुतपुर्व सफलता हात पारेको थियो ।
झ्याम्टा
झ्याम्टा अथवा ताल काँस धातुबाट बनेको एक प्रकारको बाजा हो । यसमा काँसका दुइवटा थाल जस्तै देखिने गोलाकार आकृति हुन्छन् । यिनलाइ एक आपसमा जुधाएर ताल दिने गरिन्छ । दुइवटा थाल वा प्लेटलाइ एउटा दह्रो डोरीले जोडिएको हुन्छ । यो पञ्चे बाजा मध्ये एक पनि हो । गाउँघरमा प्रचलित मुजुरा भन्दा केही ठुलो आकारको हुन्छ ।
कुल पोखरेल
कुल प्रसाद पोखरेल (२१ सेप्टेम्बर १९८१ - ४ अक्टोबर २००४) एक नेपाली तथा तथा गीतकार थिए। उनी लोकप्रिय रूपमा आफ्नो मञ्च नाम कूल पोखेलले चिनिन्थ्यो भने उनी एक पप र लोक सङ्गीत गायकको रूपमा परिचित थिए। उनको लागू अौषधीको अधिक सेवनका कारण सन् २००४ मा निधन भएको थियो।
पोखरेल बुटवलमा जन्मेका थिए र उनी आफ्नो आमाबाबुसँगै हुर्किएता पनि उनी आफ्ना आफन्तको साथ जीवन बिताउन चाहन्थे। उनले ११ वर्षको उमेर देखिनै गीत गाउन सुरु गरेका थिए। उनले आफ्नो आफन्तको माझ गीत गाउँदा उनीहरूले एक दिन यो ठूलो भएर नेपालको गायक बन्नेछ भन्ने कल्पना पनि गरी सकेका थिए। पेखरेलले सुन मेरी मायालु बोलको गीत गाएपछि उक्त गीतले नेपाली सङ्गीत अनुयायी माझ निकै लोकप्रिय बनेको थियो जसका कारण उनी एक्कासी निकै प्रख्यात भएका थिए। उक्त गीतको सार्वजनिकसँग उनले नेपालका एक हिप-हप साङ्गीतिक समूह द युनिटिका सदस्य बन्ने मौका पाएका थिए। समूहमा आवद्ध भएपछि उनले आफ्नो साङ्गीतिक कार्यकाललाई अझै बलियो र बढावा दिन सुरु गरेका थिए।
उनी नेपाली र विदेश सङ्गीत प्रेमीका माझ नेपालका पप राजाका रूपमा परिचित थिए भने उनको मृत्युको खबर सुनेपछि सारा नेपाली सङ्गीत जगतनै लामो समयसम्म शोक मग्न भएको थियो। कुल पोखरेलले आफ्नो सङ्गीत कार्यकालमा निकै लोकप्रिय र प्रख्यात गीतहरू गाएका छन् जसमा- सुन मेरी मायालु, बोलाउँदा खेरी बोल्दिनौँ, यसपालि दसैँमा र मृत्युको चिहान पर्न आउँछन्। कुलले आफ्नो सङ्गीत कार्यकालमा केही एल्बम पनि सार्वजनिक गरेका थिए जुन निकै लोकप्रिय बनेको थियो। उनलाई अझै पनि नेपाली पपको राजाको रूपमा सम्झना गरिन्छ भने उनलाई झिल्के बादल, सुगम पोखरेल, गिरीश खातीवाडा र अन्य लोकप्रिय गायकहरू द्वारा पनि सम्झना गरिन्छ। उनलाई पप सङ्गीत इतिहासको एक क्रान्तिकारी गायकको रूपमा मान्यता प्राप्त गरिएको छ।
उनको पहिलो गीत सुन मेरी मायालुको रेकर्डिङ पछि उनले सफलता हासिल गरेका थिए जुन नेपाली सङ्गीत प्रेमीमा माझ निकै लोकप्रिय बनेको थियो। उनले धेरै अन्य लोकप्रिय गीतहरू जस्तै यसपालि दसैँ  आमा र किन उदास जस्ता गीतहरू गाएका थिए र।सबै गीतको लोकप्रियता पछि उनलाई नेपाली पप राजाको उपाधि दिइएको थियो।
व्यक्तिगत जीवन
कुल प्रसाद पोखरेलको जन्म २१ सेप्टेम्बर १९८१ मा नेपालको बुटवलमा भएको थियो। उनीको घर बुटवलबाट पोखरामा सरेको थियो र उनी पोखराको ज्ञान बाबू बोर्डिङमा आफ्नो अध्यन गर्दै त्यहि विद्यालयबाट आफ्नो एसएलसी उत्तीर्ण गरेका थिए। उनले आफ्नो एसएलसी परीक्षा उत्तीर्ण गरेपछि उनी पछि बुटवलमा सरेका थिए। उनले एक अन्तरबार्तामा आँफुलाई मनपर्ने ठाउँ पोखरा हो भनी बताएका थिए। उनले बुटवलमा आएपछि व्यापार प्रशासनमा स्थातक डिप्लोमा गर्नका लागि लण्डन गएका थिए र त्यहाँ उनले डिप्लोमा सकेपछि उनी उच्च शिक्षा हाँसिल गर्ने अमेरिका जाने भनेता पनि आफ्नो सङ्गीत कार्यकाल सुरु गर्न उनी नेपालै फर्किएका थिए। उनले आफ्ना पन पर्ने कलाकारहरूको नाम लिन पर्दा उनले बब डिलेन, कर्ट कोबेन र झलकमान गन्धर्वको नाम विषेश गरी उच्चारण गर्ने गर्थे भने उनी नेपाली चलचित्र हेर्न मन पराउँथे।
सन् २००० भन्दा पहिला
कुल पोखेलले १९९९ मा आफ्नो पहिलो गीत (सुन मेरी मायालु) सँगै आफ्नो सङ्गीतिक कार्यकाल सुरू गरेका थिए जुन गीतले सङ्गीत क्षेत्रमा तहल्का मच्चाएको थियो जसले गर्दा पोखरेललाई नेपालमा सबैभन्दा लोकप्रिय पप गायकको रूपमा चिनिन थालिएको थियो। उनले आफ्नो पहिलो एल्बमको रूपमा सुन मेरी मायालु सार्वजनिक गरेका थिए जसले उच्च सफलता हाँसिल गरेको थियो। सुन मेरी मायालुको सफलता पछि उनले आफ्नो अर्को एल्बम आमा सार्वजनिक गरेका थिए। एल्बमको गीत नेपाली सङ्गीत उद्योगमा उत्कृष्ट सङ्गीतको रूपमा प्रचलित भयो। उनले आफ्नो एल्बमको लागि गिरिश खतिवडा जस्ता अन्य कलाकारहरूसँग सहयोग गर्न सुरु गरेका थिए।
मृत्युको असर
उनको मृत्यु काठमाडौंको पटना अस्पतालमा भएको थियो भने उनको मृत्यु पश्चात् सबै नेपाली सङ्गीत क्षेत्र र सङ्गीत प्रेमीहरू शोक मग्न भएका थिए। चिकित्सकका अनुसार उनको मृत्युको लागू अौषधिको अत्याधिक सेवनका कारण भएको हो भन्ने कुरा पुष्टि गरेका थिए। उनलाई अहिले पनि उनका अनुयायीहरूले सम्झना गर्ने गर्छन्। उनको अन्तिम गीतको रूपमा सुनको बाला नामक गीत रेकर्ड भएको थियो जसलाई हाल अभिनास घिसिङले प्रस्तुति दिने गर्छन्। उनको मृत्युको १५ वर्षपछि यसपालि दसैँ बोलको गीतलाई झिल्के बादलले समायोजन गरेका थिए जसको फल स्वरूप बादलको निकै आलोचना गरिएको थियो।
साङ्गीतिक शैली
कुलले प्राय आफ्नो सङ्गीत कार्यकालमा पप सङ्गीत गाएका छन् भने उनी द युनिटिमा छँदा गिरिश खतिवडासँग केही हिप-हप सङ्गीत पनि रेकर्ड गराएका छन्। उनले प्राय सङ्गीतहरूमा आफ्नो जीवनमा आएका वाधा, परिस्थिति र समस्यहरू समट्दै गीतहरू गाएका पाईन्छ। उनले आफ्नो परिवारको लागि पनि गीत गाएका छन् भने उनले विषेश गरी आफ्नो आमालाई सम्झँदै एक आमा बोल गरेको गीत र एल्बम पनि सार्वजनिक गरेका थिए जुन उनको सङ्गीत कार्यकालको एकदमै लोकप्रिय एल्बम बन्न सफल भएको थियो।
सङ्गीतिक सङ्गालो
सुन मेरी माया बोलको गीत उनको प्रेम जीवन र विद्यालय प्रेम जीवनको बारेमा रेकर्ड गरिएको थियो र यस एल्बममा समावेश गीतहरू जाँदै छु म र स्कुल जस्ता एकल गीतहरू पनि समावेश गरिएको छु जुन सङ्गीत जगतमा निकै प्रख्यात गीत मानिन्छन्। उनको पहिलो एल्बम र गीतहरू सार्वजनिक भएको एक वर्ष पछि उनले अर्को एल्बम आमाको रेकर्डिङ गरेका थिए जुन उनको परिवार र विषेश गरी आमाका लागि लेखेका थिए। आमा एल्बमका गीतहरू पनि निकै प्रख्यात भएका थिए। उनले गाएको गीत आमा निकै श्रोताका माझ लोकप्रिय बन्यो र त्यछि गीतका कारण उनलाई युवा सङ्गीत प्रेमीहरूले पछ्याउन लागेका थिए। उनले आमा नामक एल्बमको सार्वजनिक पछि हुन्न र एल्बमको रेकर्डिङ गर्न सुरु गरेका थिए भने एल्बमको शीर्षकको गीत सार्वजनिक भएपछि उक्त गीत निकै लोकप्रिय बनेको थियो भने उक्त एल्बमलाई म्युजिक नेपालले उत्पादन गरेको थियो। उनको अन्तिम एल्बम हुन्न रको रेकर्डिङ सन् २००४ मा समाप्त भएको थियो भने उनको मृत्युका कारण एल्बम सार्वजनिक हुन सकेन।
मृत्यु
कुल प्रसाद पोखरेलको मृत्युको कारण अझै पनि एक रहस्यको रूपमा रहेको छ भने उनको मृत्यु हुन भन्दा अघि उनले लागू औषधिको अत्याधिक सेवन गरेका थिए र आत्महत्या गरेको कुरा सार्वजनिक गरिएको थियो। उनको मृत्यु पछि उनका साथी गायक झिल्के बादलले उनको सम्झनामा यसपालि दसैँमा बोलको गीत सार्वजनिक गरेका थिए। उनको मृत्यु पछि उनलाई पप को राजा को रूपमा अङ्कित गरिएको थियो। अन्य प्रसिद्ध सङ्गीतकारहरूले जस्तै सुगम पोखरेल, झिल्के बादल, द युनिटि साङ्गीतिक समूह आदिले अहिले पनि उनीहरूको प्रत्येक्ष प्रस्तुति दिँदा कुललाई सम्झने गर्छन्।
कुल पोखरेलका लागि गाइएका गीतहरू
स्पाइडर-म्यान: होमकमिङ
स्पाइडर-म्यान: होमकमिङ (अङ्ग्रेजी:- Spider-Man: Homecoming) सन् २०१७ को अमेरिकी सुपरहिरो चलचित्र, जुन मार्भल कमिक्सको चरित्र स्पाइडर-म्यानमा आधारित छ। चलचित्र मार्भल स्टुडियोज र कोलम्बिया पिक्चर्सद्वारा निर्मित र सोनी पिक्चर्स रिलिजिङद्वारा वितरित गरिएको हो। यो स्पाइडर म्यान चलचित्र श्रृङ्खलाको दोस्रो रिबुट र मार्भल सिनेमेटिक युनिभर्समा १६औँ चलचित्र हो। चलचित्रको पटकथा जोनाथन गोल्डस्टीन, जोन फ्रान्सिस डेली, वाट्स, क्रिस्टोफर फोर्ड, क्रिस म्याककेना र एरिक सोमर्सद्वारा लेखिएको हो, र चलचित्र जोन वाट्सद्वारा निर्देशित छ। चलचित्रमा टम हल्यान्ड, माइकल किटन, जोन फेवरू, गेनिथ पाल्ट्रो, जेन्डेया, डोनाल्ड ग्लोभर, जेकोब बेटालन, लौरा ह्यारियर, टोनी रेवेलोरी, बुकिम वुडबाइन, टाइन डेले, मारिसा टोमेई र रोबर्ट डौनी जुनियर प्रमुख भूमिकामा छन्। स्पाइडर-म्यान: होमकमिङमा, पीटर पार्कर आफ्नो उच्च विद्यालय जीवनको साथ नायक स्पाइडर म्यानलाई पनि सन्तुलित गर्न को लागि कोशिश गर्दछ।
पिक्साबे
पिक्साबे डटकम तस्वीर, चित्रण, भेक्टर रेखाचित्र र चलचित्र दृश्य साझा गर्नको लागि सृजना गरिएको एक अन्तर्राष्ट्रिय, प्रतिलिपी अधिकार मुक्त तथा न:शुल्क वेबसाइट हो। नोभेम्बर २०१७ सम्ममा, पिक्साबेले ११,८८,४५४ भन्दा बढि नि: शुल्क तस्वीर, चित्रण, भेक्टर र श्रव्य दृश्यहरूको प्रस्ताव गर्दछ।
मञ्चमा उपलब्ध सबै श्रव्य दृश्य तथा तस्वीर फाईलहरू विशेषताको आवश्यकता बिना र व्यावसायिक उद्देश्यको लागि पनि प्रयोग गर्न सकिन्छ।
मे २०१९ मा, क्यान्भाले पिक्साबेसँगै पिक्सल्सको  पनि अधिग्रहण गरेको थियो।
इतिहास
यो उद्यमलाई नोभेम्बर २०१० मा हन्स ब्राक्समीयर र साइमन ष्टेनबर्गरले संयुक्त रूपमा जर्मनीको उल्ममा स्थापना गरेका थिए। मार्च २०१२ मा, पिक्साबेलाई पुनर्गठन गरिएको थियो जसले व्यक्तिगत तस्वीर सङ्ग्रहहरूबाट अन्तरक्रियात्मक अनलाइन समुदायमा परिवर्तन गर्दै २० भाषाहरूको समर्थन गरेको थियो। सोही वर्षको मेमा, एक सार्वजनिक अनुप्रयोग अन्तरमुखी कार्यक्रम (एपिआई)को सुरूवात गरिएको थियो जसले त्रि-पक्षीय प्रयोगकर्ता र वेबसाइट विकासकर्ताहरूलाई पिक्सबेको तस्वीर भण्डारबाट खोजी गर्न अनुमति दिएको थियो। हाल, उक्त एपिआईलाई जिमडोको गृहपृष्ठ सम्पादक भित्र फ्लिकरको युट्युब र विकिमिडिया कमन्सको साथ बनावटकर्ता समुदाय  साइकोपेण्टद्वारा प्रयोग गरिएको छ। जुन २०१२ मा, पिक्सबेलाई क्रिएटिभ कमन्सको आधिकारिक सीसी खोजी साइटमा समावेश गरिएको थियो।     नियमित आधारमा, पिक्सबेले अन्तर्राष्ट्रिय छापा र अनलाइन पत्रिकाहरूको ध्यान आकर्षित गरेको छ। सन् २०१४ मा, ६ वटा अतिरिक्त अन्तरमुखी भाषाहरू लागू गरियो जसमा थाई भियतनामी, ग्रीसेली, स्लोभाकी, बल्गेरियाली डेनमार्की लगायतका भाषाहरू समावेश छन् र सन् २०१५ मा, पिक्सबेले आधिकारिक रूपमा तस्वीरका साथसाथै चलचित्रको दृश्यहरूको प्रस्ताव दिन सुरु गरेको थियो। ९ जनवरी २०१९ मा पिक्सबेले आधिकारिक रूपमा आफ्नो अनुमति पत्र सिसिओबाट पिक्सबे अनुमति पत्रमा सरेको थियो जुन कुनै खुला स्रोत अनुमति पत्रसँग उपयुक्त छैन।
विवरण
पिक्साबेमा, प्रयोगकर्ताहरूले र गुणस्तरीय तस्वीर तथा चलचित्रका दृश्यलाई उर्ध्वभरण र खोज्न सक्दछन्।  फाइलहरू उर्ध्वभरण गर्न र पूर्ण आकारका तस्वीरहरू डाउनलोड गर्न, नि: शुल्क पञ्जीकरणको आवश्यक पर्दछ। फाइलहरू उर्ध्वभरण गरेर, योगदानकर्ताहरूले उनीहरूको प्रतिलिपि अधिकार र तस्वीरसँग सम्बन्धित अधिकारहरू छोड्न सक्दछन्।
चित्रित सामग्रीहरू व्यवसायीक चिन्ह, प्रचार वा गोपनीयता अधिकारद्वारा सुरक्षित हुन सक्छ।  उच्च गुणस्तरीय मानक सुनिश्चित गर्न र कानुनी मुद्दाहरूबाट जोगिन, सबै उर्धवभरण गरिएका तस्वीरहरू पिक्सबेका नियामक सदस्यहरूद्वारा जाँच गरिन्छ।
योगदानकर्ताहरूका लागि गुणस्तर
तस्वीर योगदानकर्ताहरूले पिक्सबेको गुणस्तरलाई मान्नुपर्दछ। तस्वीर फाइलकन ढाँचाहरू जेपिइजी, पिएनजी, पिएस, पिएसडि, एल वा एसभिजीमा हुनु पर्दछ र फाइलको आकार ४० मेगाबाइट भन्दा बढि हुनुहुँदैन। यसबाहेक, सबै नयाँ पेश गरिएका तस्वीरहरू कम्तिमा एक ३००० पिएसको आकारको हुनु पर्दछ र उर्ध्वभरणकर्ताहरूले उर्ध्वभरण गरिएको तस्वीरमा स्पष्ट प्राविधिक त्रुटिहरू नभएको भनी केहि उपयोगीताहरू देखाउनु आवश्यक पर्दछ।
चित्रणकर्ताहरू
जनवरी २०१६ मा, यसमा करीव, ३३,२०० सक्रिय तस्वीर सङ्ग्रहकर्ता थिए। सह-संस्थापक हन्स ब्राक्समीयर आफैले २०,००० भन्दा बढी तस्वीरहरू योगदान गरेका थिए जसलाई २० लाख पटक डाउनलोड गरिएको थियो। दोस्रो सबैभन्दा सक्रिय योगदानकर्ता जेराल्ट हुन्, जसले १०,००० तस्वीरहरू उर्ध्वभरण गरेका थिए जसलाई ४० लाख पचास हजार भन्दा बढी पटक डाउनलोड गरिएको थियो।
सिमिलर वेब
नोभेम्बर २०१९ सम्म, सिमिलिय वेबको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा ८५७ अौँ स्थानमा रहेको छ भने चीनमा यसको क्रम १५७८ रहेको छ जसमा यसको उछाल दर ३७.४१% रहेको छ।
अलेक्सा इन्टरनेट
नोभेम्बर २०१९ सम्म, अलेक्सा इण्टरनेटको तथ्याङ्कका अनुसार, यो विश्वव्यापी सर्वाधिक लोकप्रिय वेबसाइटहरूको सूचीमा २१४अौँ स्थानमा रहेको छ भने भारतमा यसको क्रम ८६ रहेको छ।
आगन्तुक तथा प्रयोगकर्ता
लगभग २७% पिक्साबे आगन्तुकहरूले अङ्ग्रेजी, २०% स्पेनी, ११% पोर्चुगाली, ७% जर्मनेली र ५% फ्रान्सेली भाषा बोल्छन्। प्रयोगकर्ताहरू मुख्यतया ब्लगर, रेखाचित्र बनावटकर्ता, लेखक, पत्रकार र विज्ञापनदाताहरू हुन्।
प्रविधि
पिक्सबेको सामग्रीहरू पाइथनमा आधारित वेब खाका जाङ्गोमा लेखिएको छ जुन एनजिन्क्स सेवकको प्रोष्टग्रि एसक्युएफ डाटाबेस प्रणालीको रूपमा रहेको छ। आन्तरिक खोजी लुसेनमा आधारित इलाष्टिक खोज सेवकमा काम गर्दछ।
बोगटान राज्य
बोगटान सुदूर पश्चिमको डोटी जिल्ला र कैलाली जिल्लाको ठूलो भौगोलिक क्षेत्रमा फैलिएको छ । यसको क्षेत्र वर्तमान कैलालीको पूर्बीभूमि र डोटी जिल्लाको दक्षिण पूर्वको सम्पूर्ण भूभाग हो । बोगटान कत्युरी नरेश (कत्युरी राजवंश )को बाइसे र चौबीसे राज्यकालमा डोटी रैका अधिनस्त बि.स.१४५२ मा रतन पालको समयमा स्थापित राजा कल्याण पालको समयमा रैका राजाको अधीनता स्वीकार गरेको राज्य थियो । यो क्षेत्र भौगोलिक हिसाबले डोटी जिल्लाको दक्षिण पूर्वको उपल्लो बोगटान र तल्लो  बोगटान गरेर महाभारत पर्वतश्रृङ्खला,चुरे क्षेत्र सहित तराईको अधिकाँश मैदानी भू–भाग सम्म २२ सय वर्ग कि.मि. क्षेत्रफलमा फैलिएको मानिन्छ । बर्तमानमा बोगटान अन्तर्गत डोटी र कैलाली जिल्लाका पहाडी भुमिमा फैलिएका १९ गाउँ विकास समितिहरु पर्दछन । Bogatan kingdom.png
कुमाऊ कार्तिकेयपुरी र डोटी पाल स्वतन्त्र राज्यको समाप्ति पश्चात डोटी रैका अधिनस्त बोगटान राज्यका राजा /रजवार भएर रहेका हुन् । यो वंशज डोटी र कैलाली क्षेत्रमा फैलिएर बसोबास गर्दछ । ]]
वोगटान नामाकरण
दक्षिण भारतमा छैठौं शताब्दीको मध्यसम्म चालुक्य वंशको उदय हुँदा वकाटक राज्यका राजाहरू सबैभन्दा महत्त्वपूर्ण शक्तिको रूपमा चिनिएका थिए । वकाटक शासन तेस्रो शताब्दीको अन्तमा सुरुवात भएर पाँचौ शताब्दीको अन्तसम्म चल्दै रह्यो । वकाटक राज्यमा हरितपुत्र प्रवरसेनले महाराजको उपाधि धारण गरेका थिए । यिनको पारिवारिक लेख प्रमाणको आधारमा उनी एउटामात्र सम्राटको उपाधि धारण गर्ने “वकाटक” राजा थिए । यिनको पालामा वकाटक राज्य बुंदेल खण्डदेखि दक्षिणमा हैदराबादसम्म फैलिएको थियो । पौराणिक लेखहरूको आधारमा प्रवरसेनका चार पुत्रहरू राजा भएका थिए । चारै जना राजा भएका कारण राज्यको शक्ति विभाजित हुन् गयो । जसका कारण राज्य कम्जोर हुन पुग्यो र कम्जोर भएका राजाहरूले महाराज र सम्राटको उपाधि लेख्न सकेनन् । अभिलेख अनुसार प्रवरसेनको राज्य दुई भागमा विभाजन भयो । प्रवर सेनका दुई छोराहरूमध्ये एक छोरा सर्वसेन थिए भने अर्का रुद्रसेन थिए । रुद्रसेन द्वितीयले गुप्त सम्राट चन्द्रगुप्त द्वितीयकी पुत्री प्रभावती गुप्तसँग विवाह गरेका थिए । चन्द्रगुप्त द्वितीयले वकाटक राजाहरूसँग मित्रतापूर्ण सम्बन्ध स्थापना गरेका थिए । वैवाहिक सम्बन्ध गुप्तराजाहरू र वकाटक राजाहरूकोलागि हितकर मानिएको थियो । वकाटक शासक रुद्रसेन द्वितीयको ३९० ई. मा मृत्यु भयो । तत्पश्चात उनकी पत्नी प्रभावती गुप्तले नावालक छोराको संरक्षक भएर वकाटक राज्यको वागडोर समालीन् । यस पश्चात उनी आफ्ना बाबुको सल्लाह अनुसार चल्न थालिन् । उनका बाबु चन्द्रगुप्त द्वितीयको प्रभाव वकाटक राज्यमा धेरै पर्न गयो, भने अर्कोतर्फ वकाटक राजाहरूको शक्ति कम्जोर हुदै गयो । छैटौ शताब्दीको उत्तराद्र्धमा चालुक्यहरूको मध्यप्रदेशमा नल, कोकर्णमा मौर्य र उत्तरी महाराष्ट्रमा कलचुरी वंशसँग सघर्ष गर्नु पर्यो । यसै कारण वकाटक साम्राज्यको अधिकांश भू–भाग नलवंशको नियन्त्रणमा पर्न गयो । यस क्षेत्रको भूभाग नल वंशको नियन्त्रणमा पर्न गए पश्चात भारतको मध्यप्रदेश र महाराष्ट्र प्रदेशका अधिकाँस भू–भागमा फैलिएको वकाटक राज्य सातौ शताब्दीतिर समाप्त भयो । वकाटक राज्यको समाप्ति भएपछि वकाटक राजवंश उत्तर पर्वतीय क्षेत्रमा प्रवेश गर्न पुग्यो । कुमाऊँ, जागेश्वरको एक ढुङ्गामा ”माधव सेन” नाम लेखिएको छ । सेन उल्लेख भएका आधारहरु आछाम भेगमा पनि भेटिएका छन् । डोटीको अधिकाँस भू–भागमा फैलिएको वोगटान क्षेत्रमा वकाटकी सेनहरु आई बसेका कारण वकाटकको वकटी र वकटीहरूको वाहुल्यता भएका कारण वकटान भनिन् थालियो । पछिका दिनहरूमा वोकटानको अपभ्रंश भई वोगटान रहन गएको हो ।
बोगटानका ठकुरी बम /बोगटी रजवार भनिनेहरूको बसोबास स्थलहरू
बोगटानका ठकुरीहरू डोटीको तल्लो बोगटान र कैलाली क्षेत्रमा रहेका छन् । बम )
बोगटानका रैथाने
कत्यूरी राज्यकालमा वोगटान(वकाटक)का सेनका वंशज कत्यूरी राजा (कत्युरी नरेश)का अधिनस्त थिए । कत्यूरी पाल राजाको डोटी वोगटान प्रवेश हुनु पूर्वनै यी वोगटानमा बसोबासगर्ने भएकोले यिनलाई समैजी कुलदेवता भएका वोगटानका शौनक गोत्रीय सूर्यवंशी भनिने रैथाने वकोटी/बोगटी बम /मल्ल र सिंह भन्ने गरिन्छ ।